पाएं अपने शहर की ताज़ा ख़बरें और फ्री ई-पेपरडाउनलोड करें
दमोह विधानसभा उप चुनाव की मतगणना 2 मई को होना है। मतगणना स्थल पर एक दिन पहले से ही पुलिस की ड्यूटी लगा दी गई है। इससे शहर में व्यवस्थाएं गड़बड़ा गई। बाजार में दिनभर सब्जी फल की दुकानें खुली रहीं तो आवागमन करने वालों से भी कोई रोक-टोक करने वाला नजर नहीं आया।
शहर के घंटाघर के पास गांधी चौक, टोपी लाइन, मनहारी, बर्तन बाजार में दिनभर जमकर दुकानदारी चलती रही। शहर के अन्य क्षेत्रों में भी किराना व्यापारी सहित अन्य दुकानदार अपनी दुकानों से सामग्री देते रहे। हालांकि दो-चार पुलिस जवान बाजार में भ्रमण करते रहे।
लेकिन उनके पीठ दिखाते ही दुकानदार सक्रियता से व्यापार करते रहे। ग्रामीण क्षेत्रों से शादी सामग्री की खरीदी करने वाले लोग रोज दमोह पहुंच रहे हैं और हर दिन की तरह ही शनिवार को भी कपड़ा व्यापारियों की दुकानों से ग्राहकों को अंदर बुलाकर सामग्री बेची गई।
बता दें कि मतगणना स्थल पर मतगणना के एक दिन पहले प्रत्याशियों सहित कार्यकर्ताओं आदि की कोरोना जांच कराई गई। जांच के बाद रिपोर्ट निगेटिव आने पर ही उन्हें मतगणना स्थल में प्रवेश दिया जाएगा। इसके चलते पुलिस की डयूटी एक दिन पहले से ही मतगणना स्थल पर लगा दी गई। जिससे बाजार में रोक-टोक करने वाले भी नजर नहीं आए और लोग दिनभर सड़कों पर घूमते रहे।नाम के लिए बनाई अस्थाई जेल
शहर सहित जिले के हटा, पथरिया, तेंदूखेड़ा में कोरोना कर्फ्यू का उल्लंघन करने वालों के लिए अस्थाई जेल बनाई गई है। शहर के शासकीय जेपीबी कन्या शाला परिसर में संचालित छात्रावास में अस्थाई जेल बना दी गई है। लेकिन चार दिन में यहां एक भी व्यक्ति नहीं पहुंचा।
हालांकि पथरिया में 9 लोगों का अस्थाई जेल में भेजे जाने की कार्यवाही की जा चुकी है। लेकिन शहर में कार्यवाही के नाम पर केवल औपचारिकता ही निभाई जा रही है। शनिवार को औपचारिक कार्यवाही भी होते नजर नहीं आई। ऐसे में कोरोना संक्रमण को रोकने की दिशा में कोई प्रयास नजर नहीं आ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn